КIуэкIуэ Юрий яхуэгузэващ Кемеровэ къалэм и сату центрым къыщыхъуа мафIэсым хэкIуэдахэм я унагъуэхэм, я Iыхьлыхэмрэ я благъэхэмрэ
«Къэбэрдей-Балъкъэрым и Парламентым, Правительствэм, си щхьэм къыдбгъэдэкIыу сахуогузавэ Кемеровэ къалэм и сату центрым къыщыхъуа мафIэсым хэкIуэдахэм я унагъуэхэм. А гузэвэгъуэм хэкIуэдащ цIыху пщIы бжыгъэхэр. ИкъукIэ ди жагъуэ зэрыхъущи, абыхэм сабийхэри яхэтщ. Республикэм и цIыху псоми гущIыхьэ ящы-хъуащ а хэщIыныгъэшхуэр икIи фи гуауэр къывдагуэш. А гуауэм зэрыпэлъэщын, ар зэрагъэвын къару хэкIуэдахэм я Iыхьлыхэмрэ благъэхэмрэ къакъуэкIыну дыщогугъ. Шэч къытесхьэркъым къэхъуам и щхьэусыгъуэхэр зэ- ман кIэщI дыдэм зэрызэхагъэкIынум. А гузэвэгъуэм фэбжь хэзыхахэр гъэхъужыным хуэунэтIауэ хузэфIэкI псом- кIи защIигъэкъуэну хьэзырщ Къэбэрдей-Балъкъэрыр», — итщ КIуэкIуэ Юрий Кемеровэ областым и губернатор Тулеев Аман хуигъэхьа телеграммэм.
КъБР-м и Iэтащхьэм Правительствэм къалэн щищIащ республикэм и цIыху зэхуэсыпIэхэм, зыгъэпсэхупIэхэм ма-фIэс къыщымыгъэхъун и лъэныкъуэкIэ я Iуэху зыIутыр иджыри зэ къапщытэну, апхуэдэ гузэвэгъуэ къэхъу хъужыкъуэ-мэ, абыкIэ хъыбар зэрырагъащIэ Iэмэпсымэхэм, цIыхухэр икIэщIыпIэкIэ унэхэм къыщIэгъэIэпхъукIын хуей хъумэ, щIэкIыпIэхэм я щытыкIэхэр зрагъэлъагъуну.
КъБР-м и Iэтащхьэмрэ Правительствэмрэ я пресс-IуэхущIапIэ.
